**AGENȚIA PENTRU PROTECȚIA MEDIULUI ILFOV**

Nr. 4157/............2024

**DECIZIA ETAPEI DE ÎNCADRARE**

**Nr. DRAFT din 21.06.2024**

Ca urmare a solicitării de emitere a acordului de mediu adresată **de S.C. PIM SOLUTIONS S.R.L.,** cu sediul in Bucuresti, sector 2, str. Calea Mosilor nr. 229, bl. 39, sc. 2, et. 6, ap. 52, înregistrată la A.P.M. Ilfov cu nr. 4157/22.02.2024 si a completarilor ulterioare, în baza:

* Legii nr. 292/2018 privind evaluarea impactului anumitor proiecte publice şi private asupra mediului;
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin Legea nr. 49/2011;

autoritatea competentă pentru protecția mediului A.P.M. Ilfov decide, ca urmare a consultărilor desfăşurate în cadrul şedinţei Comisiei de Analiză Tehnică, din data de 05.06.2024, că proiectul: **“Construire parc fotovoltaic si imprejmuire teren”** propus a fi amplasat în judeţul Ilfov, comuna Afumati, T 10, P 36, nr. cadastral 60228, nu se supune evaluării impactului asupra mediului si nu se supune evaluării adecvate.

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. proiectul nu se incadreaza in prevederile Legii nr. 292/2018, anexa nr. 1;
3. proiectul se incadreaza in prevederile anexei 2 la Legea nr. 292/2018, la punctul 3a;
4. titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;
5. lipsa observațiilor din partea publicului interesat,

**II. Motivele pe baza carora s-a stabilit neefectuarea evaluarii adecvate sunt următoarele:**

a) Proiectul propus nu intra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, aprobata cu modificari si completari prin Legea nr. 49/2011, cu modificarile si completarile ulterioare, avand in vedere faptul ca in urma localizarii amplasamentului in raport cu ariile naturale protejate, s-a constatat ca acesta nu se afla in nicio arie naturala protejata.

b) Proiectul nu se va implementa intr-o arie naturala protejată sau sit Natura 2000 sau in vecinatatea acestora.

**III. Motivele pe baza cărora s-a stabilit neefectuarea evaluării impactului asupra corpurilor de apă:** Conform Adresa nr. 5972/05.06.2024 emisa de A.N. „Apele Romane”, inregistrata la APM Ilfov cu nr. 11753/05.06.2024 - pentru proiectul propus nu este necesara elaborarea SEICA.

**1.Caracteristicile proiectului:**

**1.1Descrierea proiectului:** Proiectul se va realiza pe un teren extravilan ce are o suprafață totală de 24335 mp si este afectat de traseul unei magistrale de gaze naturale si poate fi afectat de zona de protectie a Padurii Afumati situata in apropiere.

Capacitatea de producție anuală preconizată pentru centrala electrică fotovoltaică cu puterea instalată de 1,94 MW

Pe suprafața imobilului identificat cu NC 60228 cu suprafața de 24.335m2 s-a dimensionat instalarea a 3296 panouri fotovoltaice, fiecare dintre ele fiind formate dintr-un număr de 120 de celule, cu o dimensiune medie de 2.172 x 1303 x 35 mm și o greutate de aproximativ 31,5 kg. Puterea nominală aproximativă a panoului fotovoltaic analizate este de 600Wp, cu un randament nominal de 21,2% conform specificațiilor producătorilor de panouri cu puteri similare. Panourile fotovoltaice vor fi conectate ȋn serie, fiecare panou avȃnd un sistem de cuplare a cablurilor individual. Cablurile electrice de legătură ȋntre panouri vor avea secțiunea de 6mm2, iar cablurile de legătură cu cutiile de distribuție, respectiv invertorul vor avea secțiunea corespunzătoare valorii intensității curentului ce le stăbate și a lungimii aferente. Toate traseele de cabluri se vor realiza prin pozarea cablurilor electrice prin pat metalic de protecție. Structura de susținere a panourilor fotovoltaice este prefabricata, sistem fix, astfel ȋncȃt unghiul de inclinare al panoului sa fie de 30° (10° ÷ 35°).

Centrala electrică fotovoltaică se va racorda la sistemul energetic național ȋn vederea evacuării energiei electrice produse de panourile fotovoltaice.

Racordarea se va realiza prin intermediul unui cablu de medie tensiune de la PTAB proiectat în incinta Centralei Electrice Fotovoltaice până la un Punct de Conexiune 20kV nou proiectat în localitatea afumați în zona la PTAB 3952, pozat în pământ prin tub riflat de PVC, conform NTE 007-08-00, la adâncimea de 0,7-0,8m, pe o distanță de aprox. 4km prin domeniul privat la NC 60228, NC 60227 și domeniul public.

Având în vedere **existența acestei magistrale de gaze** la limita nordica a proprietății, la această etapă a proiectării se vor păstra zonele de protecție și siguranță, astfel:

- 6m față de proiecția panourilor fotovoltaice pe sol;

- 20m față de posturi de transformare a energiei electrice ( cazul de față postul de transformare proiectat s-a propus a se poziționa la 90m față de amplasamentul magistralei, pentru a fi în centrul centralei electrice fotovoltaice)

- 6 m față de împrejmuire teren / platforme betonate / alei pietonale / parcări auto

- 6m față de rețele de utilități (cabluri electrice sau de telecomunicații, apă, etc.)

- 5m față de căminele de vizitare

În zonele de intersecție între magistrala de gaze naturale și rețeaua electrică / fibră optică montată subteran necesare racordării centralei electrice fotovoltaice se vor monta rețelele în tub de protecție din plastic dur, electroizolant, pe o lungime de 5 metri de fiecare parte a punctului de intersecție și va subtraversa conducta de gaze la o distanță de minim 0,5m față de generatoarea inferioară a acesteia. În zonele de paralelism se respectă distanța minimă de 5m între conducta de gaze și traseele de LES / FO.

În zona de protecție a conductei de transport gaze naturale (6m stânga-dreapta), lucrările de săpătură și umplutură se vor executa manual, evitându-se lovirea / deteriorarea conductei și a izolației anticorozive a acesteia.

Totodată în această zonă a magistralei de gaze naturale nu se vor depozita materiale, nu vor staționa mașini / utilaje grele și nu se vor planta arbuști sau plante cu rădăcini profunde – mai mari de 50cm.

Magistrala de gaze naturale va fi protejată cu dale de beton armat la intersecția cu drumul de acces în incinta centralei electrice fotovoltaice. Dalele din beton armat se vor amplasa la partea superioară a căi/ drumului de acces în incinta parcului și vor depăși cu cel puțin 1,5m conducta de gaze, de o parte și de alta a acesteia, realizate prin grija și pe cheltuiala beneficiarului

**Bilant teritorial:**

|  |  |  |  |
| --- | --- | --- | --- |
|  | Existent | Propus | Total |
| Suprafață (m2) | Procent (%) | Suprafață (m2) | Procent (%) | Suprafață (m2) | Procent (%) |
| Suprafață spațiu verde | - | - | 4867,00 | 20,00 | 4867,00 | 20,00 |
| Suprafață spațiu circulații ocazionale pentru mentenanță parc | - | - | 4974,07 | 20,44 | 4974,07 | 20,44 |
| Suprafață alei, circulații, parcări | - | - | 4867,00 | 20,00 | 4867,00 | 20,00 |
| Suprafață construită – echipamente fotovoltaice,post trafo, magazie | - | - | 9626,93 | 39,56 | 9626,93 | 39,56 |
| Suprafață constr. Desfășurată | - | - | - | - | - | - |
| TOTAL (suprafață teren) | - | - | 24335 | 100 | 24335 | 100 |

Regim economic: Categoria de folosință a terenului este arabil

Regim tehnic: conform PUG aprobat prin HCL nr. 68/2010, cu prelungire prin HCL nr. 5/2011 si nr. 112/2018 si a conventiei nr. 16129/06.03.2023 incheiat intre Consiliul Judetean Ilfov si Primaria Afumati, imobilul se regăsește in extravilan, zona fara reglementari urnbanistice, dar este afectat de traseul unei magistrale de gaze naturale si poate fi afectat de zona de protectie a Padurii Afumati situata in apropiere.

**Utilități:** Conform Punct de vedere nr. 3709/23.05.2024, emis de A.N.”Apele Romane”, conform caruia prin proiectul propus nu sunt prevazute lucrari de alimentare cu apa si evacuare ape uzate.

**1.2. Cumularea cu alte proiecte**: nu este cazul.

**1.3. Utilizarea resurselor naturale**: nu este cazul.

1**.4. Productia de deseuri:**

Deseurile generate pe perioada de construire vor fi colectate selectiv intr-un spatiu amenajat si eliminate sau valorificate, dupa caz.

In perioada de functionare, deseurile vor fi colectate selectiv intr-un spatiu special amenajat in incinta prevazut cu platforma betonata. Deseurile produse vor fi predate agentilor economici specializati in eliminarea/ valorificarea lor, pe baza de contract incheiat intre parti.

**1.5. Emisii poluante, zgomot si alte surse de disconfort:** pe perioada executiei lucrarilor emisii vor consta in principal in praf din activitatea de transport, precum si zgomot rezultat din operatiile de construire si din exploatarea utilajelor.

Nivelul de zgomot rezultat in perioada de functionare se va incadra in limitele admise pentru functiunea existenta in zona.

 În perioada de execuție, impactul proiectului asupra factorului de mediu aer constă în generarea de emisii de către utilajele utilizate. Ca urmare vor fi luate toate măsurile în vederea limitarii generarii de praf de catre prestatorul lucrărilor de execuție care va avea în vedere ca utilajele utilizate sa fie corespunzatoare din punct de vedere tehnic și sa nu genereze noxe peste limitele admise. Substantele poluante pentru atmosfera se vor încadra în valorile limita ale emisiilor stabilite de Ord. MAPM nr. 462/1993 cu modificările și completările ulterioare coroborat cu Legea. nr. 104/2011;

Nivelul de zgomot se va încadra în limitele impuse de SR 10009/2017.

Se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viata al populatiei, cu modificarile și completarile ulterioare.

**2.Localizarea proiectului:**

2.1. utilizarea existentă a terenului: conform PUG aprobat prin HCL nr. 68/2010, cu prelungire prin HCL nr. 5/2011 si nr. 112/2018 si a conventiei nr. 16129/06.03.2023 incheiat intre Consiliul Judetean Ilfov si Primaria Afumati, terenul se regăsește in extravilan, zona fara reglementari urnbanistice, dar este afectat de traseul unei magistrale de gaze naturale si poate fi afectat de zona de protectie a Padurii Afumati situata in apropiere.

2.2. relativa abundenţă a resurselor naturale din zonă, calitatea şi capacitatea regenerativă a

acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

-extinderea impactului: aria geografică şi numărul persoanelor afectate – nu este cazul.

-natura transfrontalieră a impactului – nu este cazul;

-mărimea şi complexitatea impactului – redusă;

-probabilitatea impactului: redusă în timpul realizării lucrărilor de construcţii;

-durata, frecvenţa şi reversibilitatea impactului: impactul asupra mediului va exista în perioada

desfăşurării lucrărilor de construcție şi impact relativ redus în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de Urbanism nr. 66/6.796 din 12.06.2023, emis de Primaria comunei Afumati şi prin avizele sau acordurile emise de instituţiile menţionate în acesta;

- Se vor respecta prevederile O.U.G. nr. 195/2005 privind protectia mediului, cu modificarile si completarile ulterioare.

- Se vor respecta prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice.

- Pe durata execuţiei lucrărilor se vor lua măsuri pentru respectarea legislaţiei privind protecţia

mediului în vigoare (STAS 12574/1987, SR 10009/2017, Ord. nr. 462/1993 si H.G. nr.1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Se vor respecta prevederile Legii nr. 104/2011, cu completarile si modificarile ulterioare, privind calitatea aerului inconjurator.

- Se vor respecta prevederile Ordinului nr. 756/1997 cu privire la factorul de mediu sol.

- Se vor respecta prevederile O.U.G. nr. 92/2021, privind regimul deseurilor, cu completarile si

modificarile ulterioare.

- Se vor lua măsuri de protecţie antifonică în zona de lucru a şantierului.

- Se vor respecta prevederile Ordinului nr. 119/2014 emis de Ministerul Sănătăţii cu modificarile si completarile ulterioare.

- Se vor amplasa panouri de informare a cetăţenilor asupra viitoarelor construcţii şi modificări ale zonei, asigurându-se protecţia circulaţiei pietonale şi auto în zonă.

- Deşeurile şi materialele rezultate din activitatea de construcţie şi montaj vor fi obligatoriu îndepărtate din zonă pe baza unui contract încheiat cu un prestator autorizat. Este interzisă depozitarea necontrolată a deşeurilor rezultate.

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative.

- Se vor lua măsuri pentru diminuarea emisiilor de pulberi din zona şantierului prin umectarea

 spaţiului de lucru sau acoperirea pe cât posibil a acestuia.

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie.

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste constructiile, parcarile si necesarul de spatiu verde.

- Se va respecta legislatia de urbanism in vigoare.

- Se va amenaja si intretine spatiul verde din incinta. Suprafata de spatii verzi prevazuta prin proiect va fi amenajata si intretinuta. Suprafetele de teren prevazute ca spatii verzi nu pot fi stramutate, diminuate sau supuse schimbarii de destinatie conform OUG nr. 114/2007;

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea

amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe

 toata perioada;

 - Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor

vibratiilor în limitele admisibile stabilite de SR 12025-2/94 realizarii lucrărilor;

- Pentru evitarea poluarii accidentale cu materiale periculoase (scurgeri accidentale de

combustibili, de ulei de motor), reparatiile mijloaceor de transport/utilajelor se vor executa doar la societati autorizate

- În vederea menținerii calității aerului, în parametri optimi, în zona amplasamentului, se vor

respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea

vehiculelor care transporta materiale de constructie care pot elibera în atmosfera particule fine;

transportul acestor materiale se va face pe cat posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel

încat sa nu creeze disconfort locuitorilor din zona;

- Organizarea de șantier va respecta obligatoriu măsurile specifice pentru reducerea şi/sau

eliminarea efectelor generate de acestea asupra sănătăţii umane și mediului înconjurător.

- Proiectantul si beneficiarul se vor asigura ca investitia propusa nu va afecta circulatia de pe

strazile aferente amplasamentului;

- Se vor respecta prevederile Legii Apelor nr. 107/1996, cu modificarile si completarile ulterioare

- Operatorul are obligatia sa asigure dotari corespunzatoare cu mijloace, structuri, dotari materiale si sisteme de management adecvate in scopul protejarii, la un nivel ridicat, a sanatatii populatiei si a mediului.

- Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata conform prevederilor legale în vigoare.

-In situatia in care se vor semnala disconforturi create vecinatatilor, activitatea va fi sistata pana la remedierea acestora.

Pentru legalitatea si autenticitatea documentelor depuse la dosar se face raspunzator titularul proiectului. Conform art. 21, alin.(4) din OUG. 195/2005 privind protectia mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

          Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de

incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

          Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov se sanctioneaza conform prevederilor legale în vigoare.

         Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica

autoritatea competentă emitentă.

 În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a – «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform prevederilor Legii nr. 292/2018:

    - anexa 5, art. 34, alin. (1) titularul de proiect are obligația de a notifica în scris autoritatea

competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr.

292/2018, se depune în termen de 10 zile de la data aparitiei necesitatii modificarii/extinderii;

   -art. 18, alin. (13) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

*Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.*

*In cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori

omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei

prevăzute la art. 21 alin. (3) sau autorității ierarhic superioare revocarea, în tot sau în parte, a

respectivei decizii. Solicitarea trebuie înregistrată în termen de 30 de zile de la data aducerii la

cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. nr. 292/2018, privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

 **DIRECTOR EXECUTIV,**

**Corina Ecaterina NECULA CIOCHINA**

|  |  |  |  |
| --- | --- | --- | --- |
| ***Nume și Prenume*** | ***Funcția*** | ***Data*** | ***Semnătura*** |
| ***Avizat: Alin Romeo Ciprian STANCIU*** | ***Șef Serviciu A.A.A.,*** | ***21.06.2024*** |  |
| ***Întocmit: Mirela Raluca BALICA***  | ***Consilier* *superior*** | ***21.06.2024*** |  |